C CA 3 Col·laboradors 32 Visites Bústia de suggeriments\ncarenar v tr NÀUT\n1. Fer la carena o donar carena a una embar-cació; donar un repàs general al buc d’una embarcació amb la finalitat de reparar-lo. [APC/PVG]\n2. HIST Durant el s XVII i part del XVIII, les embarcacions que ar-ribaven al port d’Eivissa per carenar havien de pagar a la Universitat vuit reials d’argent. Aquesta quantitat li era cobrada al capità pel drassaner , qui llavors l’entregava a la persona que aquell any tengués concedida l’explotació de l’impost anomenat dret de cap de pont . “Item sapia lo Arrendador que (...) fara pagar y cobrara a qualsevol vaxell, o barca que donara carena en lo moll, y Cap del pont vuit reals plata (...) y dits vuit reals cobrera aximateix dit drasaner y donera compte de ells al dit arrendador (...) per raho del dany que dit Cap de Pont reb dels vaxells que donaran Carena” (Llibre de Juraria 1705-1707). [FTR]\nAntoni Prats Calbet [APC], Francesca Tur Riera [FTR], Pere Vilàs Gil [PVG]


a un pas de racons únics\nL'hotel gaudeix d'una ubicació privilegiada al centre de la ciutat.\nDescobreix la rica història de l'illa d'Eivissa començant amb una visita a Dalt Vila, Patrimoni de la Humanitat, amb la seva catedral gòtica del segle XVI i els seus encantadors i estrets carrerons.\nUna cala de pedres petites que fan massatges als peus a primera hora del dia. Té un aforament màxim de vint persones, tot i que n'hi ha que s'instal•len sobre les roques properes. Al voltant hi ha diverses casetes de pescadors i un restaurant que, a mig matí, rep la visita d'una llanxa carregada de peix que satisfarà els paladars més exquisits aquest mateix dia.\nUna de les torres de guaita que voregen l'illa i que, antigament, protegia els habitants dels pirates. Es troba en un enclavament revelador des d'on es veu Cala Comte, amb les seves platges retallades i úniques. Un lloc idíl•lic per contemplar una posta de sol, amb una mar esquitxada d'illots, la badia de Sant Antoni i uns petits penya-segats que els dies de fort onatge i vent arriben a fer por.\nJaciment púnic-romà de Ses Païsses, a Cala d'Hort\nAmb vistes a l'illot imponent d'Es Vedrà i al seu germà petit, Es Vedranell, ens trobem amb les ruïnes del que va ser un dels primers assentaments a l'illa. L'actual Museu Etnogràfic present ens explica tot el que a simple vista no es veu. A més, hi ha una necròpolis púnica al cim del petit turó contigu i una altra de bizantina.\nLes cales efímeres de la platja de ses Salines\nPetites cales amagades i retallades que desapareixen i reapareixen després davant la sorpresa de qui les contempla. Camí a la Torre de ses Portes, s'observa la llengua de mar que separa Eivissa dels illots previs a Formentera, que es perd més enllà. Un retrobament amb la sorra, el mar i la pau, entre la salina i les roques modelades per l'onatge i el vent de l'hivern.\nConegut popularment com a Far de Portinatx, és el far més alt de les Balears i l'últim que es va construir. Envoltat per una zona verge d'alt valor ecològic, a noranta-dos metres d'alçària sobre el mar, fascina per les seves franges helicoïdals blanques i negres. Zona d'antigues festes "after", té una energia neta per les tempestes d'hivern que fan trontollar tota la seva estructura.\nAigües Blanques i Es Figueral\nUn enclavament únic al nord-est de l'illa. La seva aigua transparent, que no cobreix fins ben entrat al mar, i la sorra de color grisós fan que sigui un dels llocs preferits dels nudistes. Llargues platges que es comuniquen per camins arriscats o per mar. La sorra, extreta dels penya-segats, s'estén pel cos moll per oferir uns banys de fang regeneratius.\nUn monument a l'aire lliure\nMolt a prop de Cala Llentia trobem un dels monuments d'art modern a l'aire lliure més sorprenents d'Espanya. És obra d'Andrew Rodgers, sota la direcció de Guy LaLiberté (fundador del Cirque du Soleil). Tretze columnes de diferents alçades que representen el moviment dels planetes al voltant del sol i suposen un punt de connexió amb vida extraterrestre.\nCamí de "Sa Pujada"\nÉs el camí romà que uneix La Mola de Formentera amb Es Caló de Sant Agustí. Espectacular camí de l'època romana que, en sentit descendent, té les millors vistes de l'illa de Formentera. Val la pena fer els vint minuts de recorregut, ja que s'endinsa tant en la història com en la geografia d'aquesta illa, reconeguda arreu del món per la seva sorra blanca i les seves aigües cristal•lines.\nSituada a la ciutat d'Eivissa. No destaca pel fet d'estar al costat de la catedral, sinó per les immillorables vistes de la ciutat que s'hi gaudeixen. I això es pot complementar amb el recorregut per la muralla renaixentista que recull tot el casc antic de la ciutat, declarada Patrimoni de la Humanitat per la UNESCO l'any 1999.\nMercat artesanal de Sant Joan (diumenge)\nEn un dels pocs pobles que encara respira la pau tradicional de l'illa i que es conserva tal qual fins als nostres dies, s'hi celebra cada diumenge un mercat de carrer artesanal amb productes elaborats pels venedors mateixos. Acostuma a animar-se amb concerts o balls i és el punt de trobada dels vilatans dels voltants, sobretot a l'hivern.


Batlle Jorda, Carles\nDoctor en Filologia catalana (UAB) i postgraduat en Teoria i critica teatral (UAB i IT)\nLa seva tesi sobre el teatre simbolista va obtenir el Premi de la Crítica "Serra d'Or" 2002\n- Dramaturg, traductor i novel·lista.\nEntre les seves obres, traduïdes a una desena de llengües, destaquen “Temptació” (2004), “Combat” (1995-1998), “Suite” (premi SGAE 1999), “Oasi” (premi Recull 2002), “Trànsits” (2006-07), “Oblidar Barcelona” (premi Born 2008) o “Zoom” (premi 14 d'abril, 2009). La majoria estrenades i publicades a diversos països d'Europa i Amèrica.\nCom a novel•lista ha publicat la trilogia fantàstica “Kàrvadan” (2012, 2014, 2016). També ha traduït autors francesos com ara Frédéric Sonntag, David Lescot, Joseph Danan i altres.\nLa relació de les seves publicacions acadèmiques i dramàtiques es pot trobar a http://www.escriptors.cat/autors/batllec\n- Actualment és director de Serveis Culturals de l'Institut del Teatre i director de la revista “Estudis escènics”. Ha estat director de l'Obrador de la Sala Beckett (2003-2009) i membre del Consell Assessor del TNC (1998-2004, també va dirigir la revista teatral “Pausa” entre el 2004 i el 2017.\n- En el camp de la docència: és professor de l’Institut del Teatre des de 1988, imparteix assignatures de l’especialitat de dramatúrgia, és tutor de treballs de fi de màster del Màster Universitari en Estudis Teatrals (MUET) i també exerceix la docència a la UAB.\nLínies de recerca: Teoria i pràctica de la dramatúrgia i del drama contemporani.\nProjectes / col·laboracions: director del Projecte de Recerca de les Arts Escèniques Catalanes


27. Intervenció artística Fem Eco per sensibilitzar la comunitat educativa a l’INS Eduard Fontserè\nprojecte d'educació per a la justícia global de la Fundació Akwaba\nPublicado porfemecoakwaba 8 enero, 2021 Publicado en Sin categoríaEtiquetas:Akwaba, ApS, ecofeminisme, educació per a la justícia global, Fem Eco, INS Eduard Fontserè\nA Akwaba continuem amb la implementació del projecte Fem Eco amb la darrera part del mòdul 6. A l’INS Eduard Fontserè, després de la fase d’investigació, hem dissenyat i executat la intervenció artística per sensibilitzar sobre el dret al medi ambient sa i el dret a la no discriminació a la resta de l’institut. Aquest mòdul es va poder realitzar gràcies a l’acompanyament de Creart.\nPrimerament, les alumnes van dissenyar la intervenció que realitzarien. Amb la investigació ja feta sobre les mancances i oportunitats del centre, havien de pensar sobre com plasmarien aquestes idees en un taller d’ombres. Cada grup, recordant allò que havia destacat al seu plànol sobre les vulneracions al medi o a les persones, havia de crear una intervenció per al taller d’ombres. Així, es van posar a pensar en com representarien, per exemple, la falta de plantes i arbres al centre o el respecte entre els companys de classe.\nA la darrera sessió el que vam fer va ser preparar tot el material per a la intervenció artística. L’espai seleccionat per a fer-ho va ser el gimnàs. Allà, l’espai havia de quedar el més a les fosques possible per a que les ombres es veiessin millor. Per aquest motiu vam tapar amb cartulines les finestres. Per a montar la pantalla, el que vam fer va ser penjar un fil i amb l’ajuda de dos tubs sòlids vam repenjar un llençol de paper per sobre, que seria la pantalla final. Per darrere d’aquesta pantalla de paper es va col·locar un focus de llum, i per tant, tothom qui es posés entre el llum i la pantalla projectaria una ombra.\nAlumnes de 3r A preparant el material.\nAmb l’estructura ja preparada, tots els grups es van posar mans a l’obra: ja podien començar a crear les seves ombres. A la classe van preparar altres materials complementaris, com ara diferents formes de cartró o cartolina que els ajudarien a representar la seva ombra. Un cop havien acabat de fer les formes, cada grup va representar la seva idea. Els grups de 3r A van representar la falta d’arbres al centre, la falta de seients a l’entrada de l’institut, la discriminació i el fred que passaven a la classe pel mal funcionament dels radiadors.\nEl següent dia, dijous 17, va ser el torn de l’alumnat del grup de 3r B. Per iniciar la sessió van refrescar la memòria sobre què volien transformar al centre educatiu, quins elements hi havien detectat que podien millorar el dret al medi ambient sa i a la no discriminació. A part d’aquest breu repàs també es van poder veure algunes imatges d’intervencions artístiques elaborades amb ombres dels cossos de persones. Amb aquesta introducció cada grup d’alumnes va crear la seva proposta i va preparar l’escena que volien projectar. Amb algunes cartolines i cartons van poder acabar de donar forma a elements que no podien projectar amb el seu propi cos. Les escenes que va representar aquest grup tractaven diversos temes. Dos grups van representar l’existència d’una cafeteria, referint-se a la carència d’un espai de trobada més tranquil i relaxat on l’alumnat pogués menjar, conversar amb altres companyes, estudiar o simplement passar l’estona. Dos altres grups d’alumnes va representar un altaveu des d’on sonava música i l’alumnat ballava. Així doncs, l’alumnat amb aquesta escena explicava que la música podria “divertir-los, relaxar-los i inspirar-los”. Deien també que “la música pot transformar l’avorriment en alegria”. Per acabar, un altre grup va representar uns arbres elaborats amb els seus propis cossos, titulant aquesta escena “Si no ho fas tu ho faig jo”. Amb aquesta escena volien parlar sobre la manca d’arbres i natura a l’institut, i destacaven que “necessitem aire fresc, no hi ha quasi plantes a l’institut, això ha de canviar”.\nEl divendres 18 l’últim grup, 3r C, va representar diverses escenes. Com ja havien fet altres grups, van destacar la falta de llocs on seure, trobar-se i parlar a l’institut. Un altre tema que l’alumnat va destacar va ser l’espai reduït de les aules, espais petits on s’hi concentra molta gent i la sensació d’angoixa i necessitat de sortir que aquesta situació genera. Alguns alumnes destacaven la falta de connexió a internet. Algunes alumnes destacaven la falta de llocs amb natura, la falta d’arbres cuidats, on poder jeure i llegir un llibre tranquil·lament o passar l’estona. L’alumnat també va proposar que hi hagués música en diversos moments del dia i va representar algunes escenes de discriminació que poden tenir lloc dins del centre educatiu.\nGràcies al fotògraf Miquel Taverna es va poder fotografiar tota la sessió i les diferents representacions.\nUn dels grups de 3r A representant el fred.\nUn dels grups de 3r A representant la manca de cadires i llocs on seure.\nUn dels grups de 3r A representant la manca d’arbres.\nGrup de 3r B representant la reproducció de música al centre educatiu\nGrup de 3r B representant la manca de natura al centre educatiu\nGrup de 3r B representant la manca de cafeteria o llocs de trobada\nGrup de 3r C representant la manca d’arbres i zones on estar tranquil·les\nFinalment, després d’haver creat la seva ombra, cada grup va pensar en el títol que la seva representació tindria i un petit peu de fotografia explicant perquè havien representat aquella escena. Totes les fotografies que s’han extret d’aquestes representacions es penjaran en una exposició al mateix centre.\n26. Reunió de programació i adaptació amb l’Escola Cèsar August\n28. Reunió de programació i adaptació amb l’Escola Especial Mare de Déu de Montserrat


Durant el Grec 2020, un equip de professionals del teatre vinculats a la Sala Flyhard i a la sala Timbre 4 de Buenos Aires havíem de posar en escena de manera conjunta la nova obra de Josep Maria Miró, L'habitació blanca. L'equip artístic estaria a Barcelona i el director seria Lautaro Perotti, de Timbre4.\nDavant l'excepcionalitat de la situació actual, hem hagut de refer els plans i, gràcies a la complicitat del Festival Grec i Timbre 4, hem pogut reencaixar l'estrena de l'obra durant la primavera del 2021 dins l'apartat 'De Grec a Grec'.\nPer ara us fem cinc cèntims sobre L'habitació blanca, de Josep Maria Miró, i us en presentem l'equip.\nLautaro Perotti- foto Roser Blanch\nJosep Maria Miró - foto Roser Blanch\nUna professora es retroba amb tres antics alumnes a qui va ensenyar llegir i escriure. Una trobada aparentment casual. Però és així? El text recull aquella idea de Sartre que "la infància decideix" i posa la lupa en aquesta habitació en blanc i espai fundacional que és la infància, interrogant-se i interrogant-nos sobre l'educació en la seva funció de formació i construcció d'individus i en la màquina salvatge i despietada d'un sistema que, de vegades, ens obliga a oblidar i a desaprendre.\nFrancesca Piñon, Albert Prat, Paula Blanco, Marc Rodríguez


Templaris i Llana ja esperen els Moros i Cristians de Muro | ARA Multimèdia\nTemplaris i Llana ja esperen els Moros i Cristians de Muro\nL'Entrada Cristiana serà dissabte i la Mora, diumenge\nEscrit per Rubén Lledó 10 maig 2019\nAquest divendres 10 de maig, Muro comença les seues Festes de Moros i Cristians en honor a la Mare de Déu dels Desemparats. El dissabte 11 i diumenge 12 celebren les Entrades Cristiana i Mora, respectivament. Els dies grans es completen amb el Dia dels Trons i Ambaixades el dilluns 13 de maig. Les filaes Templaris i Llana ostenten les capitanies d'aquest 2019.\nLa dita popular 'Qui no te la vespra, no te la festa!' s'acomplix cada any a Muro. El passacarrer i l'entraeta protagonitzen aquesta jornada. L'acte vespertí és encapçalat per la Unió Musical de Muro. Pel que fa a l'Entraeta, que comença a les 23:30 h., desfilaran en primer lloc les filaes cristianes i, posteriorment, les mores.\nLa Trilogia Festera arrancarà el dissabte amb la Diana, la Missa i la Baixà. Pel que fa a aquesta processó, a les 12 h, s'inicia el recorregut amb la Mare de Déu des de l'Ermita fins el temple. L'Entrada Cristiana comença a les 17 h. amb el següent ordre: Templaris (capità), Arquers, Contrabando, Mare de Déu, Maseros i Pirates (Abanderat).\nL'Entrada Mora discorrerà pels principals carrers de Muro a partir de les 17 h del diumenge 12 de maig. Les tropes de la mitja lluna entrarà amb el següent ordre: Llana (Capità), Moros del Rif, Realistes, Tariks, Verds i Marroks (Abanderat).\nDesprés del 'marató' de les entrades, el dilluns 13 comença amb la humorística Ambaixada del Tonell a la Placeta Molina. Aquesta es protagonitzada per les filaes Mare de Déu i Llana. Només finalitzar aquest acte tant genuí de Muro, començarà la seriosa batalla dialèctica i la d'arcabusseria amb l'Ambaixada Mora. Al migdia, guanyen els Moros. A les 18:45 h, seran els cristians els que vulguen recuperar el castell i, després de la guerra d'arcabusseria, ho aconseguiran com cada any. Els dies grans de les festes acaben amb la retreta i, malgrat que han guanyat les tropes de la creu, tothom participarà en un sopar de germanor.\nPolseres per detectar la Covid-19 als centres educatius creades per una empresa de Muro i homologades per AITEX 21 setembre 2020


PRESENTACIÓ | Autoretrat\nAquesta carpeta que teniu a les mans és el resultat de la il·lusió i l’esforç d’un grup de treball de l’ICE de la URV format, sobretot, per professorat d’educació visual i plàstica, però també d’altres àrees, procedents de diferents comarques de Catalunya, guiat per un interès comú: dirigir la mirada cap a l’expressió artística més actual, aquella que ens ha tocat viure.\nLa carpeta s’adreça a l’alumnat i el professorat d’educació visual i plàstica d’ESO i batxillerat de les arts plàstiques, imatge i disseny. A cada fitxa s’especifica el nivell més adequat d’aplicació.\nPER QUÈ EL TEMA DE L’AUTORETRAT?\nMirant de motivar l’alumnat amb un tema proper, hem triat el tema de l’autoretrat (i, per extensió, de l’autorepresentació en general) amb la intenció de tractar un tema clàssic amb plantejaments contemporanis i, alhora, remarcar la importància del cos i la seva representació en la cultura visual. Som conscients de l’impacte que suposa la vida social sobre l’adquisició de coneixements i la construcció de la pròpia identitat, com bé remarca Efland (2003:81).\nÉs per això que hem prestat especial atenció a referents contemporanis de les arts plàstiques que, per la seva vinculació amb el nostre context social i cultural, han propiciat en el nostre alumnat una reflexió profunda sobre la qüestió de la representació. Apropiació, collage, reciclatge, transformació, simulacre, efímer, són alguns dels conceptes que es posen en pràctica amb els exercicis proposats.\nCOM HO HEM PLANTEJAT?\n1. DE MANERA INTERDISCIPLINÀRIA\nPel que fa a l’ESO, la relació s’estableix, sobretot, amb les ciències socials, les llengües i la tecnologia.\nI, en el cas del batxillerat de les arts plàstiques, amb el dibuix artístic, el dibuix tècnic, la cultura audiovisual, el volum, la història de l’art i les llengües.\nL’art contemporani és un referent fonamental a l’hora d’introduir conceptes propis de les ciències socials, ja que molts artistes qüestionen amb el seu treball alguns dels temes que més preocupen a la nostra societat.\nLa funció, tant de la crítica de l’art, com del professorat d’arts plàstiques, és analitzar les manifestacions artístiques en el seu context cultural, per la qual cosa ens trobem contínuament amb la necessitat d’indagar sobre qüestions d’absoluta vigència.\nDes del punt de vista més artístic, la carpeta convida a reflexionar sobre algunes qüestions inherents a les manifestacions culturals contemporànies com són:\n– La introducció trepidant de les noves tecnologies\nen els processos de creació i els canals de difusió (àmbits: tecnologia, cultura audiovisual).\n– La consideració de l’art com una forma de producció sociocultural, de manera que totes les manifestacions de la cultura visual (belles arts, mitjans de comunicació de masses, etc.) s’inclouen en l’educació artística; han desaparegut per tant els límits entre la cultura popular i la cultura elevada (àmbits: ciències socials, llengües, tecnologia, cultura audiovisual).\n– L’eclecticisme i l’absència de patrons estilístics comuns (àmbits: filosofia, estètica, història de l’art).\n– Els aspectes formals s’igualen o queden relegats a un segon terme, darrera dels processos artístics, el contingut o el missatge que es vol transmetre; la pura anàlisi formalista moderna (color, composició, etc.) és del tot incompleta a les classes postmodernes, ja que se centra a examinar elements aïllats del seu context cultural (àmbits: tecnologia, per documentar el procés artístic seguit; llengües, per justificar, interpretar, llegir o debatre el contingut de l’obra; ciències socials, per identificar el context cultural on s’ha produït).\n– La doble codificació de les obres, en elles es recorre a l’ambigüitat de la metàfora, la ironia, el contrast, la comparació, etc. No existeix una única lectura, ni hi ha un punt de vista privilegiat, els espectadors es converteixen en artistes, ja que recreen l’obra en el mateix acte d’entendre-la (àmbit: llengües, retòrica de la imatge).\n– La reinterpretació de la tradició, com apunta Efland (2003:68): l’ús que fa l’art postmodern d’objectes i imatges diversos suggereix el col·lapse cultural del món i recorda que les imatges estan sotmeses a un procés continu de reapropiació i reciclatge (àmbit: ciències socials, història de l’art).\n– La presència rotunda de la dona en el món de l’art (a la carpeta hi trobem artistes com: Ana Mendieta, Rineke Dijkstra, Sophie Calle, Eulàlia Valldosera, Moira Ricci, Nancy Goodman i Antonia Valero, entre d’altres) suposa un pas més en la lluita per la igualtat i la democratització de l’art (àmbits: ciències socials, educació per al desenvolupament personal i la ciutadania, coeducació).\n2. EN FORMA DE FITXES DE TREBALL\nLa part davantera de cada fitxa està pensada perquè pugui fotocopiar-se i repartir-se a l’alumnat, mentre que la part posterior aporta informació complementària per al professorat.\nAmb la fotocòpia de la part davantera, o la seva projecció a classe, l’alumnat tindrà una pauta a seguir, amb exemples de treballs d’altres estudiants que han fet el mateix exercici. També comptarà amb referents contemporanis, procedents de l’art, la cultura visual i la literatura o l’assaig, que l’ajudaran a entendre els plantejaments d’algunes de les manifestacions culturals que ens envolten i contribuiran a despertar-li la mirada crítica, tan present en tots els nostres currículums. Els criteris d’avaluació especificats a cada fitxa orientaran l’alumnat a assolir uns objectius determinats.\nLa part posterior de cada fitxa, dedicada al professorat, augmenta la informació sobre els referents, alhora que proporciona una proposta de seqüenciació de l’activitat. Durant l’última hora de treball, s’anima a fer un comentari en grup dels resultats per tal de fomentar el diàleg, entès aquest com una condició indispensable en la construcció del coneixement.


El Pont de Suert renova una vorera en mal estat\n© Imatge de la vorera del Pont de Suert que es renovarà.\nL’ajuntament del Pont de Suert preveu començar la setmana que ve la millora d’un tram de prop 120 metres de vorera, comprès entre la comissaria dels Mossos d’Esquadra i l’antiga seu de la confraria de Sant Sebastià.\nL’alcalde de la capital de l’Alta Ribagorça, Josep Antoni Troguet, va explicar ahir que aquest tram de vorera es troba molt deteriorat i que aquesta actuació per renovar-lo formarà part del pla d’inversions que va quedar paralitzat per la crisi sanitària generada per la pandèmia del coronavirus.\nL’actuació compta amb un pressupost de 40.000 euros, aproximadament. Troguet va recordar que la licitació d’aquestes obres es va dur a terme a començaments d’any i que els treballs haurien d’haver començat el mes de març, però es van ajornar pel coronavirus.


manelzaera: Quasi un 30% més d'atur\nVilaweb parla de les xifres de l'atur a Catalunya, País Valencià i Illes Balears. En un any ha hagut un increment a Catalunya de més del 27% d'aturades i aturats, situant-se en 342082 persones aturades. El govern espanyol va negar la crisi i ara tot va quedant en evidència. Malauradament la incentivació durant anys de la construcció i del turisme poden haver estat alguns dels elements que dificultin ara la lluita contra la crisi, per molts diners que injecti el govern en els sectors afectats.\nAvui el sector de l'automòbil és notícia per la caiguda espectacular de les vendes. Ahir el sector turístic de la Conca de Barberà era notícia per la caiguda de reserves. Poc a poca aniran queixant-se els empresaris de la situació econòmica, una situació que afectarà malauradament les persones empleades i no només les seves empreses. Unes empreses i uns empresaris que mentres ha anat la cosa bé potser s'han preocupat d'anar guanyant diners i més diners, de pujar preus, i no de pensar en la sostenibilitat del seu sector. És evident que les causes són moltes i que no es pot simplificar el problema però, és normal recordar-se'n d'aquells que es queixen ara i del poc que es queixaven fa tan poc.\nEtiquetes: economia, Espanya\nes que munten els preus i baixen els salaris qui ho anten aixo ??\nancavat se queixen de que estàn en crisi


La Paeria renova la xarxa de videovigilància de l’Eix Comercial — Regidories d’Urbanisme, Mobilitat, Vialitat, Trànsit i Horta i d’Habitatge i Transició Ecològica – La Paeria – Ajuntament de Lleida\nEt trobes a:Inici/Urbanisme i Planejament/Notícies/La Paeria renova la xarxa de videovigilància de l’Eix Comercial\nLa Paeria renova la xarxa de videovigilància de l’Eix Comercial\nJa s’ha començat la primera fase d’aquest projecte, que preveu la instal·lació de 35 càmeres entre la plaça Paeria i els carrers Pi i Margall i Cardenal Remolins, i en una segona fase es completarà el tram pendent fins a Alcalde Costa, amb 22 càmeres més. El Paer en Cap, Miquel Pueyo, ha visitat avui les obres i ha destacat que contribuiran a incrementar la seguretat i prevenir actes incívics i delictius.\nData publicació: Dimarts 07, setembre del 2021\nL’Ajuntament de Lleida renova la xarxa de càmeres de videovigilància a l’Eix Comercial per tal de prevenir actes delictius i conductes incíviques, amb la instal·lació d’un total de 57 aparells. De moment, s’ha iniciat ja la primera fase, amb 35 noves càmeres entre la plaça Paeria i un dels extrems de l’Eix, als carrers Pi i Margall i Cardenal Remolins.\nEl Paer en Cap, Miquel Pueyo, el primer tinent d’alcalde, Toni Postius, i el regidor de Mobilitat, Joan Ramon Castro, han visitat avui les obres d’instal·lació d’aquestes càmeres, que substituiran la xarxa existent, que havia quedat obsoleta i amb només una desena de càmeres en funcionament.\n“Ens havíem trobat amb una xarxa de càmeres al carrer la majoria de les quals no funcionaven. Tenim l’objectiu d’anar implantant un desplegament de càmeres, a l’Horta que ja s’ha començat, i ara estem treballant sobre l’Eix Comercial, substituint aquelles que no funcionaven o allà on no n’hi havia, per un nou sistema. Estic convençut que és un factor que contribuirà a incrementar la seguretat i a prevenir actes incívics i delictius”, ha explicat el Paer en Cap.\nEn aquesta primera fase, s’instal·len càmeres en 13 ubicacions diferents als carrers Pi i Margall, Democràcia, Cardenal Remolins, Carme, Magdalena, plaça de la Sal, Sant Joan i plaça Paeria. Es prioritzen les cruïlles i altres punts amb major visibilitat, per evitar punts morts, ha destacat Postius.\n“Amb això cobrirem moltes zones on avui en dia no es podia fer videovigilància i en d’altres millorarem perquè les càmeres actuals no eren prou bones o no funcionaven. Aquesta és una primera fase que s’acabarà aquest any i després quedarà pendent de desenvolupar una segona fase que anirà de la plaça Paeria al carrer Alcalde Costa. La voluntat de l’Ajuntament és reforçar els instruments dissuasius, com és la videovigilància, de la mateixa manera que també es fa a l’Horta, perquè els mitjans tecnològics que hi ha avui en dia permeten prevenir i tenir aquest efecte dissuasiu”, ha afirmat Postius.\nPer la seva banda, el regidor de Mobilitat, Joan Ramon Castro, ha indicat que aquestes càmeres seran també útils per a guiar les polítiques en aquest àmbit, ja que permeten facilitar dades com quanta gent passa pel carrer i per quins punts, a més de facilitar “eines a les forces i cossos de seguretat, que són molt útils per la prevenció i la investigació dels futurs delictes”.\nEl control i seguiment de les imatges anirà a càrrec de la Guàrdia Urbana. El pressupost d’aquesta primera fase de l’actuació és de 17.900 euros.\nCategories: videovigilància, xarxa de videovigilància, 2021, Eix Comercial


Excavacions davant la Catedral de Tortosa posen al descobert absis\nExcavacions davant la Catedral de Tortosa posen al descobert absis d’una basílica\nEls experts destaquen la transcendència de la troballa i apunten que podríem estar davant el primer complex episcopal de Tortosa.\nTroballa arqueologica. Foto/Cedida.\nLa recta final de les excavacions arqueològiques al solar que separa la Catedral de Tortosa del riu Ebre han posat al descobert l’absis d’una església visigòtica datada al segle VI, contemporània dels primers bisbes tortosins. Malgrat la prudència expressada pels experts, aquests destaquen la importància de la troballa, en la mesura que podem estar al davant del pimer complex episcopal de la ciutat. Aquestes noves restes estan a la vora del tram de muralla romana de 40 metres que va emergir fa uns mesos en el decurs de les excavacions, esdevenint els vestigis més importants trobats fins ara de la Dertosa de l’imperi romà. Les noves troballes condicionen el calendari previst fins ara per a la construcció del nou espai urbà que l’Ajuntament té previst construir en aquest àmbit del centre històric, ha explicat l’alcalde de Tortosa, Ferran Bel, que afirma que s’està valorant fer una nova campanya d’excavacions per conèixer millor el perímetre de la basílica. En qualsevol cas, Bel ha avançat que vista la importància de les restes arqueològiques, caldrà posar-les en valor en el nou espai públic que s’acabi configurant.\nEl director de les excavacions, Ramon Ferré, ha explicat que sota un tramat urbanístic d’època medieval andalusina s’ha localitzat una gran estructura mural de forma semicircular, identificada com l’absis d’un edifici religiós cristià. A banda de la seva característica forma corba, també han aparegut fragments de rajoles decoratives, típiques dels edificis religiosos d’època visigòtica. A manca de finalitzar l’estudi dels materials arqueològics, tot apunta que la construcció de l’edifici es podria situar en el segle VI d. C., i seria, per tant, contemporània dels primers bisbes tortosins documentats històricament. Per les seves característiques constructives, ha afirmat Ferré, sembla tractar-se d’una basílica, el que seria l’església més antiga coneguda fins ara a la ciutat. La troballa d’enterraments de la mateixa època sota l’edifici contingu de l’Hospitalitat de Lourdes -un espai que des d’època romana estava dins del recinte emmurallat i que s’explica per la proximitat d’un edifici cristià, i la successió d’espais religiosos al llarg de la història que s’observa en la mateixa zona (temple romà, basílica visigòtica, mesquita andalusina, catedral cristiana) podria estar indicant, per tant, l’emplaçament del primer complex episcopal de Tortosa. L’edifici va ser enderrocat en època andalusina, moment en el qual l’absis fou travessat per la construcció d’una gran claveguera i també cobert d’edificacions residencials. De fet, alguns dels carreus de pedra presents en el parament dels murs medievals estan reutilitzats, procedents previsiblement del desmuntatge de l’antiga església.\nEl coordinador del projecte, el Dr.Jordi Diloli, professor de la URV, ha dit que la descoberta d’un tram important de la muralla romana junt amb aquest conjunt episcopal i la resta de troballes, permet situar en un mateix espai tota la història civil, militar i religiosa de Tortosa.\nL’alcalde ha indicat que el nou espai públic que s’ha de contruir en aquest indret no podrà estar finalitzat al setembre de 2017, tal i com es preveia inicialment. “Tenim una oportunitat única de conèixer amb detall la nostra història i si hem esperat 50 anys no vindrà ara d’uns mesos. Caldrà veure quines restes es posen en valor i poden acabar fent-se visitables.”\nL’Ajuntament de Tortosa va adjudicar als arqueòlegs de l’empresa IBER, Arqueologia, Patrimoni i Turisme SL, sorgida del Grup de Recerca Seminari de Protohistòria i Arqueologia de la Universitat Rovira i Virgili, les excavacions en aquest solar, iniciades en el mes de juny, amb l’objectiu de reconstruir la seqüència històrica d’ocupació d’aquest espai de la ciutat i possibilitar la seva recuperació urbana. Abans de la localització de l’absis ja s’havia documentat un tram de més de 40 metres de la muralla romana, una plataforma monumental de cronologia altimperial, un complex de salaons i la façana fluvial baixmedieval, amb un embarcador i magatzems fluvials, entre altres troballes.


Keso 8000 Màster - Ortiz Serrallers\nHome / Bombins / Keso 8000 Màster\nEl cilindre més segur del mercat\nKESO fa un pas més en el món de la seguretat amb la presentació del KESO 8000 Omega 2. Es tracta del cilindre més segur del mercat gràcies a, entre altres característiques, el seu pont d’acer, més de deu insercions de reforç al llarg del cilindre i un cos d’acer crom níquel reforçat, en la versió Premium.\nPROTECCIÓ ANTI-CÒPIA PER MITJÀ ELEMENT MÒBIL\nCada clau incorpora un element mòbil que és detectat per un sensor especial en el cilindre. Aquesta protecció garanteix que només les claus originals de KESO poden obrir els cilindres KESO, tots dos elements de control en clau i cilindre estan patentats.\nCONSTRUÏT D’ACORD AMB LES ÚLTIMES NORMATIVES VIGENTS\nClaus i cilindres patentats amb certificats actualitzats a les últimes normatives tant espanyoles com europees, garanteixen una protecció sòlida de la inversió. Els cilindres KESO 8000 Omega 2 compleixen amb la norma DIN EN 18252 i estan certificats segons EN 1303-2015, VdS, SKG i FZG (versions 2015-2016).\nCombini dins de la mateixa instal·lació els diferents nivells de seguretat KESO, s’adeqüi a cada estada el grau de seguretat requerit i optimitza la seva inversió.\nCertificats per VDS i pràcticament il·limitats gràcies a la seva alta tecnologia. L’ensinistrament es realitza per posicionament, evitant que pel desgast a causa de l’ús, obrin claus que no deuen, cosa que en altres sistemes pot arribar a passar.\nTres Línies combinatòries Amb Fins a 15 Pines D’Acer\nPassadors De Carbur De Tungstè I Cos De Acer Crom-níquel\nOmega 2 Per protecció anticòpia I Antiimpresión 3d\nElement Mòbil A La Clau Patentat Per Funció anticòpia\nRotors Invertits I Passadors Anti-trepant Per La Màxima eficàcia Anti-extracció patent tècnica vàlida fins 2034 i patent de disseny fins 2044\nCertificació màxima segons els més prestigiosos instituts d’assaig d’Europa\nNíquel setinat (US15)


Les JERC inicien la campanya pel sí sota el lema ‘Diem Sí. Guanyem-ho tot’ | RTVVilafranca\nSota el lema ‘Diem Sí. Guanyem-ho tot’, la campanya s’allargarà durant tres mesos amb la idea de vincular el sí al referèndum amb l’oportunitat de solucionar els grans problemes que afecten els joves.\nLes JERC han iniciat aquest diumenge la campanya pel Sí al referèndum del proper 1 d’octubre en 14 actes descentralitzats arreu del territori, un dels quals tenia lloc a la plaça del Gas de Vilafranca. Sota el lema ‘Diem Sí. Guanyem-ho tot’, la campanya s’allargarà durant tres mesos amb la idea de vincular el sí al referèndum amb l’oportunitat de solucionar els grans problemes que afecten els joves catalans. La preocupació per l’estat de l’ensenyament és un dels temes que es tracten a la campanya.\nEls joves de les JERC afirmen que “és necessari deixar de formar part d’un Estat que no canviarà mai i que està al servei dels interessos d’uns pocs i no de la immensa majoria de la població” i “crear una República Catalana d’oportunitats i futur per al jovent”.\nDes de les JERC aspiren a que el jovent sigui el motor del canvi.\nLes Joventuts d’Esquerra Republicana defensen la República Catalana com “l’única alternativa per assolir un treball digne, un habitatge assequible, el dret a la mobilitat, i una educació de qualitat i universal”.\nJERC, Laia Sueiro, referèndum\nLes interioritats dels previs a l’1 d’octubre es revelen al llibre "Vam fer un referèndum"\nRegull, com la resta d’alcaldes que van donar suport al referèndum, pendent d'anar a declarar


Síria ha "completat la missió" a Latakia, on lluitava contra "grups terroristes armats"\nL'exèrcit assegura que ha acabat la seva missió a la ciutat de Deir ez-Zor. Per altra banda, el diari 'Wall Street Journal' denuncia que el règim sirià utilitza les seves ambaixades a l'estranger per trobar i amenaçar els familiars expatriats de membres opositors\nEFE El Caire Actualitzada el 17/08/2011 11:40\nEl ministeri sirià de l'Interior ha assegurat avui que les forces de seguretat han "completat" la seva missió i han acabat amb els "grups terroristes armats" al barri d'Al Raml, a la ciutat costera de Latakia, al nord-oest del país.\nEl barri d'Al Raml ha sigut objecte de durs bombardejos i de foc d'artilleria durant quatre dies, que han causat més d'una trentena de morts i han obligat a fugir milers de palestins d'un camp de refugiats, segons activistes de l'oposició.\nAquesta suposada retirada de Latakia coincideix en el temps amb l'anunci de la retirada de les forces de seguretat de Deir ez-Zor, al nord-est, després de "netejar la ciutat de grups armats terroristes".\nIntimidar els expatriats\nLa repressió de l'oposició es duu a terme també fora de les fronteres sirianes. Els diplomàtics sirians intimiden els expatriats que critiquen el règim de Damasc, i amenacen els familiars dels dissidents assegurant-los que els detindran tan bon punt posin un peu al seu país, segons informa avui el diari Wall Street Journal.\nMembres de l'administració Obama afirmen que disposen de proves segons les quals el règim del president sirià, Baixar al-Assad, utilitza les seves ambaixades a l'estranger per trobar els familiars expatriats de membres opositors, sobretot sirians-nord-americans que han participat en manifestacions pacífiques als Estats Units.


Cinema a casa: documentals musicals | La Finestra Digital\nSetmana en què hem celebrat el Dia de la Música i el tret de sortida de l’estiu, així que us proposem dues opcions cinematògrafiques per gaudir a casa. Sessió doble avui amb cinema documental musical.\nQuè va passar amb “Rodríguez”? Això és el que es pregunten dos fans sudafricans que volen saber què va passar amb el seu ídol i acaben descobrint una història extraordinària sobre el poder de la música. No va conèixer l’èxit fins al final després d’uns inicis de naufragi, sense saber que un enregistrament pirata el va convertir en tot un fenòmen de públic a l’altra punta de món. Un documental que transmet moltíssima sensibilitat i esperança.\nJoan Chamorro és un mag de l’ensenyança musical. Reconegut pel gran públic pel seu duet amb la jove Andrea Motis -una de les protagonistes del documental- en aquest cas ens apropem a la Sant Andreu Jazz Band, una jove orquestra formada per nens i joves d’entre 6 i 18 d’anys que omple amb èxit ells auditoris del país. Són nens i se’ls ha de deixar ser nens. Un documental ple de talent en el qual també intervenen Jesse Davis, Terell Stafford, Wycliffe Gordon i Ricard Gili, grans del panorama musical.\nCinemaCinema a casaDocumentalsJoan ChamorroRodríguez


El racó del llibre: Les traduccions de la xarxa\nLes traduccions de la xarxa\nHola amics del Racó del llibre, programa que s’emet cada dijous a les set de la tarda des de Radio Dos 84 dial 105,8 FM. Com podreu veure, he canviat l’ordre de l’autor. Seguint el requadre que tinc al bloc, li hagués tocat a Alberto Vigevani i el seu llibre “Un estiu al llac”. Quan he buscat informació a Internet, només he trobat alguna referència a Wiquipèdia, però, amb italià. He demanat la traducció, i la veritat, una traducció molt dolenta. Com anava justa de temps, he canviat l’autor i comentarem l’Andreu Carranza i el seu últim llibre “Impremta Babel”, que també és molt interessant. La propera setmana, ja comentaré a Vigevani.


De somriure a riure. - Edicions Saragossa\nInici / Pere Relats / De somriure a riure.\nDe somriure a riure.\nIrene Solà Iniesta\n€19,50 IVA inclòs\nEn un primer moment, l’autora recorda la infància, quan la fibrosi quística li permetia fer una vida gairebé normal. Però tot seguit s’endinsa en un llarg període de tractaments, incerteses i sofriments a l’espera d’un trasplantament de pulmons.\nA mesura que avança el relat, el lector descobrirà el so, a vegades suau, altres potent, d’una música de fons: sentir-se estimat. Els pares, els familiars i amics, els metges i el personal sanitari, emeten una melodia que acarona el cos i l’esperit.\nQuan el dolor persisteix i la desesperança truca a la porta de la malalta, l’estimació dels qui l’acompanyen li fa despuntar el somriure i pot, fins i tot, fer esclatar el riure.\nEl llibre traspua vivències doloroses i ganes de viure, s’hi dibuixa un procés de maduració personal i evidencia el reconeixement agraït cap a tots els qui saben estimar i compartir dubtes i esperances.\nquantitat de De somriure a riure.\nDiari d’un any de peonatge.\n€13,20 IVA inclòs


Destacats Archives - Pàgina 41 de 46 - Blog COFBBlog COFB | Pàgina 41\nEstàs aquí: Inici > Destacats (pàgina 41)\n15 juliol 2014\tDeixa un comentari\nEntrevistem Luis J. González Díez, nou president del Col·legi Oficial de Farmacèutics de Madrid. El 17 de juny va prendre possessió la nova Junta de Govern del COFM, proclamada electa el passat 4 de juny. Llicenciat en Farmàcia per la Universitat Complutense de Madrid l’any 1977, ha estat vinculat a la Junta del Col·legi al llarg de quinze anys: ha ...\tLlegir Més »\n30 juny 2014\tDeixa un comentari\nDurant el mes de juny els farmacèutics catalans han estat notícia. Coneix per què: Llegir Més »\nAprovada la liquidació pressupostària de l’exercici de 2013\n23 juny 2014\tDeixa un comentari\nEls col·legiats assistents a la Junta General Ordinària del 19 de juny van aprovar la liquidació del pressupost de l’exercici 2013 presentada per l’equip de govern del Col·legi. L’exercici 2013 s’ha tancat amb un resultat positiu de 235.717 euros. 217.265€ s’expliquen per una major activitat del servei de facturació respecte la prevista en pressupost, i l’optimització dels processos relacionats. Es ...\tLlegir Més »\nMés col·laboració per implementar la formulació magistral, una tendència a l’alça\n16 juny 2014\tDeixa un comentari\nLa necessitat de donar un servei més personalitzat als pacients ha fet que diferents professionals del sector farmacèutic apostin per la formulació magistral com a alternativa al medicament industrialitzat. El VII fòrum Aprofarm demana col·laboració per implementar la formulació magistral, una pràctica que asseguren està a l’alça. Aquest fòrum, que va acollir al Col·legi el passat 30 de maig, tenia ...\tLlegir Més »\nGestionar sense perdre la identitat del farmacèutic: clausura del Màster en Gestió\nLa 9a edició del Màster en Gestió de l’Oficina de Farmàcia (MGOF) va finalitzar el 15 de maig amb el lliurament dels diplomes als alumnes. Durant l’acte, Francesc Pla, vicepresident del Col·legi, els va felicitar per seguir aquesta formació i “millorar en la gestió empresarial de l’oficina de farmàcia”. Alhora, va destacar la importància de no oblidar mai “l’essència professional ...\tLlegir Més »\nMés de 300 farmacèutics es reuneixen per abordar el seu futur assistencial\n4 juny 2014\tDeixa un comentari\nMés de 300 farmacèutics, experts en salut pública i economia de la salut i representants de l’Administració es van congregar el 3 de juny en el marc de la 1a Jornada d’estratègia i accions per a la farmàcia 2014-2016, que va organitzar el Consell de Col·legis de Farmacèutics de Catalunya (CCFC) sota el lema “Ara o mai: fem créixer la ...\tLlegir Més »\nPàgina 41 of 46« Primer...102030«3940414243»...Últim »\nFarmàcia COFB Atenció farmacèutica Oficina de farmàcia farmacèutics farmàcia comunitària Col·legi de Farmacèutics de Barcelona Impagaments Alimentació i nutrició Formació


El ple de les hipoteques al Suprem pot allargar-se més dies per les dificultats d'arribar a un acord - Diari La Veu\nEscriba el número 758268\nEls magistrats tenen tres recursos per resoldre i han d'establir si són els bancs o els clients qui paguen l'impost\nFonts del tribunal apunten que l\_'acord no és fàcil i, per tant, consideren que les deliberacions es poden allargar més enllà d\_'aquest dimarts.\nEl ple de la Sala Tercera del Tribunal Suprem que ha de decidir qui paga finalment l'impost de les hipoteques pot allargar-se més dies. Després de huit hores de deliberació dilluns, aquest dimarts els magistrats han représ el debat i, passades quatre hores, han intervingut només la meitat dels 28 jutges. Fonts del tribunal apunten que l'acord no és fàcil i, per tant, consideren que les deliberacions es poden allargar més enllà d'aquest dimarts.\nEls magistrats han fet una pausa per a dinar i seguiran de vesprada. Sobre la taula, tenen tres recursos per resoldre i hauran d'establir quin criteri donen per bo: si l'impost el paguen els clients –com va dictaminar en febrer– o si ho fan els bancs –com recullen tres sentències del Suprem del mes d'octubre–. A més, els magistrats també han de decidir, en cas que el paguen els bancs, quina retroactivitat té la mesura.\nEls ulls de milions de ciutadans afectats per aquesta polèmica continuaran posats en el Tribunal Suprem durant les hores vinents. Fonts del tribunal apunten que l'acord no està a prop i donen per fet que la decisió no es coneixerà aquest dimarts.\nEl govern espanyol calcula que, en cas que l'impost el paguen els bancs, suposaria 5.000 milions d'euros per a les autonomies per les hipoteques signades en els últims quatre anys. Un import que, tot i que després es reclamaria als bancs, suposaria incrementar entre quatre i cinc dècimes el dèficit i complicaria l'eixida de l'estat espanyol del procediment de dèficit excessiu que marca Europa.\nEscriba el número 284828


També s'abordaran altres qüestions com el mesurament de la contaminació i la situació econòmica de l'Arxipèlag\n3 min. Palma 08/12/2019 13:24\nEls recents problemes en els concursos d'oposicions a les Balears i una futura llei que reguli l'eutanàsia seran dos dels temes es debatran en el ple del Parlament aquest dimarts, ha informat Efe. També d'altres, com el mesurament de la contaminació i la difusió de les dades que se n'obtinguin, i la situació econòmica de l'Arxipèlag.\nEl grup popular interpel·larà a la consellera d'Administracions Públiques i Modernització, Isabel Castro, entorn dels problemes i la polèmica sorgida en diversos processos d'oposició que s'han dut a terme recentment a les Balears, amb la intenció que "en doni informació" a la Cambra, segons recull l'ordre del dia de la sessió.\nEl ple debatrà i votarà també una proposició no de llei del grup socialista, instant el govern central i el Congrés a elaborar una llei de drets i garanties de les persones en procés de morir i una reforma del Codi Penal "per facilitar una mort digna" i despenalitzar "l'eutanàsia i el suïcidi assistit, en aquells casos que la persona plantegi la possibilitat de posar fi a la vida per decisió pròpia".\nEls diputats també debatran i votaran una proposició no de llei del diputat de Més per Menorca, Josep Castells, reclamant al Govern que instal·li estacions de mesurament de la contaminació de l'aire a Menorca, que mesuri a tot l'Arxipèlag la qualitat de l'aire i la presència de partícules segons fixa la directiva europea de la qualitat de l'aire del 2008. El diputat menorquí aspira també que totes les dades relatives a la contaminació a les Illes siguin públiques i es puguin consultar.\nEn el torn de preguntes de control al Govern, la presidenta, Francina Armengol, respondrà les tres preguntes de l'oposició sobre la situació econòmica i del mercat laboral a les Balears. El portaveu del grup popular, Biel Company, demanarà a Armengol la seva opinió sobre els darrers indicadors econòmics de les Illes que s'han publicat, i el d'El Pi, Jaume Font, sobre les darreres dades de l'atur. A més, el portaveu de Ciutadans, Marc Pérez-Ribas, preguntarà a Armengol quines mesures preveu adoptar el Govern davant l'increment dels terminis de pagament als proveïdors, i el de Vox, Jorge Campos, sobre les dificultats econòmiques de les famílies de les Illes aquest Nadal.\nAbans de les preguntes dirigides a la presidenta, la diputada de Ciutadans, Patricia Guasp, també ja haurà preguntat al Govern per les mesures que preveu implantar per contrarestar les xifres de l'atur. El coportaveu del PP, Antoni Costa, demanarà a la consellera d'Hisenda i Relacions Exteriors, Rosari Sánchez, per què no ha inclòs cap derivat del REB als pressupostos de la Comunitat per al 2020.\nEl conseller d'Educació, Martí March, haurà de respondre una pregunta sobre els resultats a les Illes de l'informe Pisa i tres de relacionades amb infraestructures educatives. Altres qüestions que s'abordaran en el torn de control al Govern serà el sistema de control de l'horari laboral, l'increment del cost del transport marítim i la taxa d'avortaments.


Sant Joan Despí. Dimarts, 10 de gener de 2017\n“El més fàcil és queixar-se i plorar, però és irreprotxable l’actitud del club i l’entrenador”. Preguntat i repreguntat per les queixes contra els àrbitres i la polèmica que ha envoltat el Barça els últims dies, Luis Enrique ha defensat insistentment l’actitud adoptada en la polèmica arbitral. Una opinió contrària a la de Gerard Piqué, que també ha tingut molta incidència en una prèvia d’un partit que serà decisiu en la tornada dels vuitens de final de la Copa del Rei contra l’Athletic Club al Camp Nou (21.15h).\nSobre les últimes actuacions del central blaugrana i les paraules contra el col·lectiu arbitral, Luis Enrique ha volgut defensar la seva posició i ha assegurat que l’opinió del seu futbolista és molt respectable, però que s'allunya del que es defensa des del club: “Respecto l’opinió de Piqué, però l’actitud del club i la meva és irreprotxable”. L’entrenador asturià ha afegit que està “encantat amb el Piqué futbolista i professional, que és vital”.\nLes decisions arbitrals no són de la incumbència del cos tècnic del Barça i ells només poden garantir intentar jugar bé. “Fa ràbia les situacions que hem viscut els últims dies, però hem d’estar per sobre aquestes situacions”, ha afegit l’entrenador blaugrana molt segur de les seves paraules.\nEl Barça afronta la tornada dels vuitens de Copa amb l’únic objectiu de donar la volta a l’eliminatòria. La derrota per 2-1 a Bilbao condiciona molt els blaugrana i l’obligació és la d’anar a buscar la victòria. “No ens queda més que atacar”, ha assegurat Luis Enrique en una prèvia en què la confiança ha sobrevolat per la sala de premsa de la Ciutat Esportiva.\n“Estem amb un resultat desfavorable, però el fet d’haver fet un gol fa que tinguem la confiança necessària per passar aquest repte”. Les intencions són clares i l’entrenador blaugrana sap de la qualitat del rival. Per a Luis Enrique serà un partit difícil, però s’haurà de fer un bon joc.\nErnesto Valverde, l’entrenador de l’Athletic, va assegurar que el resultat potser condicionava el seu plantejament. Després d’aquestes paraules, Luis Enrique ha afirmat que no se’l creu i que sap que els bascs aniran a pressionar a dalt “com ho han fet sempre contra el Barça”. L’Athletic serà un equip que tornarà a pressionar a dalt i que tornarà a crear problemes al Barça, però han de millorar els aspectes que van fallar a l’anada.\n“És una eliminatòria preciosa i es veurà un espectacle acord a la competició”, ha confirmat l’entrenador asturià en un clima de molta confiança. Amb l’1-0 ja li val al Barça per passar i les situacions aniran canviant. Amb l’inconvenient principal de no rebre gols al contracop, ha destacat que és normal amb el seu tipus de joc: “Juguem amb molt espai darrere la línia defensiva i és normal, són els riscos que correm. En els últims partits hem tingut més el joc, però hem perdut i pot passar”. En el futbol poden passar moltes coses, però l’asturià ha confirmat que en aquest partit han de “generar més ocasions de gol i ser més precisos”.\nThe Best, a un segon pla\nL’absència dels futbolistes blaugrana és una decisió també totalment acceptada per a l’entrenador blaugrana. “Jo només puc que reforçar la seva decisió”. Els motius principals són esportius i una raó de pes per un partit que és molt més important que una entrega de premis. “Hi ha un factor esportiu també i penso que preval l’esportiu per sobre de tot”, ha afegit Luis Enrique.


L'acció s'emmarca en l'European Clean Up Day, una operació de neteja a nivell europeu per conscienciar sobre la gran quantitat de residus que llencem de forma incontrolada a la natura\nEl cap de setmana del 10 al 12 de maig del 2019 es van fer dues accions per netejar residus a l'entorn del Cardener, a la zona de davant del jutjat. Les dues jornades, organitzades per la regidoria d'Entorn Natural, i la Regidoria de Qualitat Urbana, Mobilitat i Serveis de l'Ajuntament de Manresa, van comptar amb la col·laboració de Creu Roja i el Parc de la Sèquia.\nUna de les accions que es va dur a terme va consistir en una primera neteja de la llera per part d'un grup de joves de projectes d'infància de Creu Roja a Manresa, tots ells amb conveni amb l'Ajuntament de Manresa, (Joves del Nucli Antic (JNA), Ludoteca Ludugurus i el Casal-Ot) Els residus recollits van ser pesats i es van llançar a contenidors de recollida selectiva instal·lats per a l'ocasió.\nDiumenge, un grup d'aficionats al geocaching, en la modalitat CITO, van continuar la recollida de deixalles iniciada divendres. En aquest cas, la neteja no es va limitar a la recollida de deixalles sinó que també es va fer una petita desbrossada de l'indret.\nLa zona que es planteja netejar, a sota dels jutjats, ha estat desbrossada aquest hivern a través de treballs de l'Agència Catalana de l'Aigua, en motiu dels aiguats de la tardor passada. Gràcies a aquesta esbardissada, han sortit a la llum alguns residus transportats per l?aigua fins aquest indret, bàsicament plàstics.\nJoves del Nucli Antic (JNA) és un projecte d'educació en medi obert amb activitats dirigides a aconseguir la inclusió social dels infants i joves d'entre 12 i 16 anys i millorar la convivència entre aquests i la comunitat. JNA duu a terme la seva activitat al Pati de l'edifici dels Infants de dilluns a divendres a les tardes fora de l'horari escolar. Quan hi ha vacances escolars, JNA intensifica les seves activitats aprofitant que els infants i els joves tenen més temps lliure, a través d'activitats esportives, torneigs, sortides, tallers, excursions. És un programa gestionat per Creu Roja i finançat per l'Ajuntament de Manresa.


INICIATIVAVERDS valora positivament l'acord assolit a la cimera mundial del clima a Cancún - IniciativaVerds\nArrel de la web > Informa’t! > Notícies > INICIATIVAVERDS valora positivament l’acord assolit a la cimera mundial del (...)\nINICIATIVAVERDS valora positivament l’acord assolit a la cimera mundial del clima a Cancún\nDes d’INICIATIVAVERDS valoram positivament que a la Cimera de Cancún que ha acabat aquest cap de setmana s’hagi arribat finalment a un acord que permeti mantenir viva l’esperança en la lluita multilateral contra el canvi climàtic que representava el protocol de Kyoto. No obstant, el contingut de l’acord és insuficient degut a la falta de voluntat política i de compromís de països com els Estats Units i Xina.\nLa UE ha fet també una bona feina a Cancún, i amb el compromís de reduir un 30% les emissions ha posat el llistó ben alt, i això comportarà en els propers anys importants canvis a nivell econòmic i productiu, i "ens hi haurem de posar les piles", ha comentat el coordinador d’INICIATIVAVERDS, David Abril, que va ser present a la cimera en qualitat de Director general de Canvi Climàtic del Govern.\nEn qualsevol cas, des d’INICIATIVAVERDS esperam que la següent passa sigui la signatura d’un acord vinculant a Sudàfrica el 2011, i no es retardim més la pressa de decisions, que només anirà en detriment no sols del planeta, sinó dels milions de persones que ja paguen amb les seves vides als països més empobrits els efectes del canvi climàtic.


Pista Poliesportiva Coberta a Igualada - AIA\nPista Poliesportiva Coberta a Igualada\nCarrer de Carles Riba, s/n, Igualada\nLa pista Poliesportiva Coberta a Igualada, és un projecte resultat del primer premi en el concurs per a l'ampliació del complex esportiu dels Menges. Amb un total de 2.970 m² construïts, l'equipament disposa de 275 seients per a espectadors i compta amb una pista poliesportiva de 44 x 32 m de 8 metres d'altura lliure, divisible amb dues cortines, per a la pràctica esportiva de bàsquet, handbol, futbol sala i voleibol.\nLa nova pista es col·loca a continuació de les pistes polivalents cobertes existents i en contacte directe amb elles a través de la creació d'un nou vestíbul, que es converteix en el nou vestíbul de tot el complex, i cohesiona tant a nivell d'accés com també a nivell de relació visual, les quatre pistes actuals i la nova. Aquest vestíbul, situat a cota d'accés de carrer, a través d'una triple altura, permet visualitzar la pista situada al primer nivell i fins i tot les graderies, situades a un nivell superior sobre la pista. Una relació lumínica i visual que genera un interessant joc de plans superposats i transparències espacials. Aquestes relacions es potencien gràcies a una gran façana de policarbonat d'altes prestacions tèrmic-lumíniques que genera un espai de gran qualitat de llum natural. El pavelló és concebut com un gran prisma dins del qual es va desenvolupant el programa funcional requerit a diferents nivells. Unes grans encavallades metàl·liques de 40 metres de llum, formades per una composició de bigues Boyd i tirants, queden pràcticament dissimulades dins del gran volum.\nLa pista i els vestuaris situats al primer nivell i les graderies a un segon, com un “moble” dins de la caixa. L'interior dels vestuaris i l’arrambador de la pista, revestits amb ceràmica de color i fusta respectivament, donen un toc càlid al pavelló, on tots els espais es van relacionant entre ells, possibilitant una gran qualitat lumínica i visual. Externament, el pavelló es formalitza com una encaix entre el gran vestíbul, que s'entén com una continuació de la façana de tot el complex, i el volum de la nova pista. Un vestíbul lleuger i transparent amb vidre i policarbonat, que s'adhereix a un gran volum prismàtic revestit amb plaques de formigó polimèric, on només uns talls verticals a manera de finestres retallen la llum dins del seu massís.


Ajuntament de Malgrat de Mar/Inscripció Casal d'estiu\nData i hora oficials: 05/07/2020 10:33\nEl Casal d’estiu municipal és un servei d’educació en el lleure inclusiu per infants i adolescents nascuts entre els anys 2005 i 2016 (ambdós inclosos) que l’Ajuntament de Malgrat de Mar ofereix durant els mesos de juliol i agost. El projecte de Casal d’estiu inclou una reserva de places per a infants i adolescents amb discapacitats i/o necessitats d’atenció especial.\nÒrgan administratiu responsable: Regidoria d'Educació\nEl servei de Casal d’estiu 2020 s’ofereix de dilluns a divendres en horari de matí (de 9 a 13h) o tarda (de 15 a 19h). Per motius de seguretat sanitària, aquestes dues franges seran excloents, no s’ofereix l’opció d’assistir-hi matí i tarda. De forma excepcional, en aquesta edició no s’ofereix tampoc el servei d’acollida matinal, ni de migdia-menjador. La franja de la tarda s’ha ampliat, passant de 3 a 4h\nAquest tràmit serveix per sol·licitar una plaça al servei de Casal d’Estiu. El tràmit assigna una puntuació segons els barems d’inscripció. Les places del Casal d’Estiu s’ompliran per ordre de puntuació.\nEn cas d’obtenir plaça i un cop efectuat el pagament, la persona sol·licitant es considera admesa definitivament. En cas d’haver-se omplert totes les places, la persona sol·licitant quedaria en llista d’espera per si hi ha renúncies d’altres persones.\nOn s’ha d’adreçar el ciutadà per fer la gestió:\nLes inscripcions s’han d’enviar per correu electrònic a casal@ajmalgrat.cat amb la documentació necessària.\nEn cas de dubte o incidència es pot contactar amb l’Àrea de Serveis a la Persona al 93 761 43 86 o a través de casal@ajmalgrat.cat .\nPreus Casal d'estiu 2020:\nPreus Casal d’estiu 2020\nCasal (mig dia)\n10% bonificació a famílies nombroses o monoparentals (categoria general)\n20% bonificació a famílies nombroses o monoparentals (categoria especial)\nMatrícula no retornable\nEl pagament per a la confirmació de la plaça al Casal d’Estiu 2020 s’haurà de fer abans del 15 de juny de 2020.\nQuina documentació es lliura:\nFamílies amb infants i adolescents nascuts entre els anys 2016 i 2005, ambdós inclosos.\nDurant el termini d'inscripcions.\nEl llistat de persones inscrites es farà públic el dia 11 de juny.\nFitxa inscripcio Casal d'estiu 2020\nEls infants i joves amb diversitat, certificat emès pel Centre d'Atenció al Discapacitat (CAD) del Departament d'Acció Social, o bé informe de l'EAP en el qual s'indiqui l'existència d'indicis raonables que l'infant presenti algun tipus\nInformacio inscripcions Casal Estiu 2020\nFAQ inscripcions Casal 2020\nData i hora de la darrera actualització d'aquest contingut: 08-06-2020 11:08


Alcoi supera les 100 mobilitats a l'any dins del programa "Xarxa FP" - Alcoi23\nAlcoi supera les 100 mobilitats a l’any dins del programa «Xarxa FP»\nAlcoi ha assistit a la XIX Assemblea General de Xarxa FP en Zwolle (Holanda) de la mà de la seua Mobility Manager, Magui Candela. Durant aquesta Assemblea, es va parlar dels resultats obtinguts el passat any de cadascuna de les ciutats que integren l’organització, així com dels beneficis obtinguts i els objectius estratègics per al 2018.\nL’èxit de l’aposta per Xarxa FP afecta tant a la internacionalització d’alumnes que realitzen pràctiques en altres països com a docents i centres d’FP. Durant el 2017, Alcoi ha registrat el nombre més gran de mobilitats d’estudiants i staff des de la seua incorporació al projecte, aconseguint el seu rècord en realitzar un total de 63 mobilitats d’estudiants i 38 de staff.\n«La nostra ciutat està aconseguint un impuls i potenciació del procés d’internacionalització dels centres d’FP. Gràcies a Xarxa FP s’està afermant l’aliança estratègica dels nostres centres amb uns altres de municipis pertanyents a la Xarxa Mercantec en Viborg (Dinamarca), OSAO en Oulu (Finlàndia), entre altres», indica el regidor d’empresa, Formació i Innovació, Manolo Gomicia.\n«Per a «Xarxa FP Alcoi», l’exercici 2017 ha sigut molt positiu, el millor dels 5 anys que porta en l’organització, superant les 100 mobilitats. Un èxit que es deu a la confluència de 3 conceptes bàsics: perseverança, confiança i consciència. I, per descomptat, al treball dels funcionaris municipals que han cregut en el projecte, convertint-se en actors molt importants dins d’aquesta xarxa europea» diu Gomicia.\nDes de la regidoria es destaca també que el progrés en el nombre de mobilitats és un fidel reflex de l’aposta decidida de l’Ajuntament d’Alcoi per la internacionalització de la Formació Professional en el municipi així com per la col·laboració del Departament de Promoció Econòmica amb els centres d’FP i la implicació d’empreses locals que s’han sumat a aquest projecte.\nIgualment, cal destacar que hi ha alumnes que van realitzar les seues pràctiques en altres països i van decidir quedar-se per a treballar, destacant l’experiència com «molt positiva». En aquests casos, els alumnes destaquen la importància d’eixir a l’estranger per a millorar habilitats lingüístiques, millorar el currículum però, sobretot, i en les seues pròpies paraules «m’ha permés veure el món d’una manera més global i oberta» així com «he aprés que els límits ens els posem nosaltres mateixos».\nEl projecte «Xarxa FP Alcoi» es consolida l’any 2016 amb un increment significatiu, un total de 45 mobilitats, de les quals es pot destacar l’enviament de staff per a conéixer altres sistemes educatius, fer contactes amb altres centres i empreses estrangeres per a futures mobilitats d’alumnes.\nPerò és durant el 2017 quan es pot observar l’increment més gran de fluxos de mobilitats. Açò es deu principalment a les mobilitats grupals d’alumnes rebuts (al costat d’algun membre de staff i professors), que es van realitzar durant la tardor del 2017. Per primera vegada es van realitzar aquest tipus de mobilitats, que al seu torn, es van realitzar de forma conjunta, rebent a Alcoi dins del mateix període a dos grups d’estudiants de diferents ciutats: 38 Alumnes més 7 professors de Viborg, Dinamarca i 7 Alumnes més 1 professor de Berlín, Alemanya.\nAquests alumnes van ser rebuts i van treballar en diferents projectes en l’I.I.S. Cotes Baixes, els alumnes de Viborg (Dinamarca), eren alumnes de batxillerat tecnològic i van treballar en 4 projectes de diferents especialitats, mentre que els 7 alumnes de Berlín, estudiants de Formació Professional d’Automoció, van treballar en el projecte «Ecodimoni» d’I.I.S. Cotes Baixes.\nCom s’observa, Alcoi se situa en el 4t lloc en el rànquing general de mobilitats de tota la Xarxa FP, sent superada per Berlín, Barcelona i Zwolle, ciutats que superen el nombre d’habitants d’Alcoi. Cal destacar, que les mobilitats realitzes per Alcoi suposen un 8% aproximadament del total de mobilitats realitzades a través de la Xarxa.\nCal ressaltar que segons les dades que es desprenen de l’Estudi d’Impacte realitzat per XARXA FP, el 93% dels estudiants consideren clau aquesta experiència per a haver trobat una ocupació. Destaca la baixa taxa de desocupació en la zona euro entre el col·lectiu de joves que van realitzar les seues pràctiques en empresa en l’estranger 7,5% enfront del 20,7%.\nQUÈ ÉS LA XARXA FP\nLa Unió Europea a través del programa Erasmus+, destinat a la formació i la joventut, pretén donar suport als esforços dels països que participen utilitzant de forma eficient el potencial del talent humà i social europeu atenent al principi de l’aprenentatge permanent.\nPer a millorar la qualitat de la Formació Professional a Europa, en 1999 es va crear l’associació «Xarxa FP», associació sense ànim de lucre integrada per 29 ciutats europees (Alcoi, Antwerp, Barcelona, Berlín, Breda, Brussel·les, Constança, Gandia, Granada, Hamburg, Kokkola, Kuopio, Lisboa, Madrid, Mislata, Munich, Palerm, Oulu, Reus, Roma, Rovaniemi, Sète, Skelleftea, Tartu, Toulusse, Ventspils, Viborg, Westerburg i Zwolle) de 13 països diferents (Alemanya, Bèlgica, Dinamarca, Espanya, Estònia, Finlàndia, França, Holanda, Itàlia, Latvia, Portugal, Romania, i Suècia).\nAnteriorEl Campus de Alcoy vencedor del XV Torneo Intercampus UPV\nSiguienteEl PP de Alcoy propone crear 400 plazas de estacionamiento en el Centro


POLÍTICA - 23/09/2018 17:56 / Redacció\nLa llei que prepara Ciudadanos per degradar el català a l'administració i l'escola\nCiudadanos va néixer amb l'objectiu d'acabar amb l'escola catalana. L'atac constant al model d'immersió lingüística estava liderat per Francesc de Carreras, Antonio Robles, José Domingo i un Albert Rivera que va acabar de líder per ordre alfabètic. Aquests tres, juntament amb Paco Caja, feia anys que bramaven contra el català a l'escola i exigien ensenyament en castellà. Malgrat que el partit mai va deixar aquesta reivinidació, el "prusés" i el "trasparcent" van passar a ser els nous temes estrella.\nDarrerament, però, han iniciat una nova ofensiva. Militància de Ciudadanos a l'acte contra el català a Barcelona i presència destacadíssima a les Illes amb Inés Arrimadas i Toni Cantó exigint la fi del català a l'Administració balear, liderada per una antiga aliada seva del Club del 155, Francina Armengol.\nCiudadanos ha anunciat avui una proposició de llei perquè aquelles comuninats autònomes on, a banda del castellà, hi hagi un altre idioma oficial aquest no s'hagi de conèixer a l'administració i a l'escola. D'aquesta manera pretenen menysprear el català i a la vegada omplir de funcionaris espanyolistes i amb baix nivell - algú que és incapaç d'aprendre català malgrat ser la llengua dels seus pacients o alumnes no demostra gaire interès per les coses - Catalunya, Balears, el Pais Valencià i altres zones de l'Estado español amb riquesa lingüística.


VilaWeb - Diari escola: Resum 2009. Política i societat\n> Crisi: augment de la desocupació\n> De l'estatut a la consulta sobre la independència\n> Un president per a Europa\nEl 20 de gener de 2009 Barack Obama va prendre possessió del càrrec de president dels Estats Units. Les expectatives eren grans, potser massa.\nMés per les expectatives, que no pas per les fites aconseguides, el primer president negre d'aquell país va rebre a l'octubre el premi Nobel de la Pau.\nAl cap de dos mesos, en el discurs d'acceptació del premi, Obama va dir que hi havia guerres justes (sense guerra, no hi hauria hagut manera de vèncer els nazis, va adduir); i va admetre la paradoxa que el premi fos atorgat al màxim dirigent d'un país que sostenia dues guerres: a l'Irac i a l'Afganistan (uns quants dies abans havia decidit d'enviar a aquest últim país trenta mil soldats més).\nSigui com sigui, aquest primer any d'Obama ens ha fet avinent que una cosa és guanyar unes eleccions, i una altra, governar: les dificultats han retardat alguns dels canvis promesos.\nTot amb tot, Obama acaba l'any havent tirat endavant la reforma sanitària, que potser s'aprovarà d'aquí a un mes. Aquesta reforma preveu de donar cobertura mèdica a trenta milions de ciutadans nord-americans (ara n'hi ha quaranta-set que no en tenen).\nTambé es comencen a notar les mesures contra la crisi econòmica, per més que la desocupació rondi el 10%.\nCrisi: augment de la desocupació\n+ L'augment de la desocupació és el reflex més real de la crisi.\nA casa nostra la crisi també ha fet pujar l'índex de desocupació. A l'octubre (dades de l'Enquesta de Població Activa del tercer trimestre), a Catalunya, era del 15,95%; a les Illes, del 14,82%; i al País Valencià, del 21,96%. A Catalunya, amb més de mig milió de sense-feina, el govern de la Generalitat preveu que l'economia es vagi recuperant lentament l'any vinent: l'índex de desocupació podria atènyer el 18,2% (fa un any era de l'11,4%).\nDe l'estatut a la consulta sobre la independència\n+ La pregunta de la consulta popular.\nA les males dades econòmiques, hi hem d'afegir la maror i la sotragada causades pel desfalc del Palau de la Música Catalana (cas Millet) i per possibles casos de corrupció política. Això, mentre el Tribunal Constitucional espanyol continua deliberant sobre els recursos d'inconstitucionalitat presentats contra l'estatut de Catalunya (hom diu que la sentència pot ésser imminent): el novembre, dotze diaris catalans van publicar un editorial conjunt defensant el text estatutari. Encara no un mes després, el 13 de desembre, cent seixanta-sis municipis van votar sobre la independència de Catalunya. Si bé no era vinculant, la consulta, presidida pel civisme, va tenir un gran ressò internacional i una participació de prop del 30%. El sí a la independència va obtenir el 95% dels vots.\n+ Herman Van Rompuy, president de la Unió Europea.\nAl novembre el polític flamenc Herman Van Rompuy fou elegit primer president de la Unió Europea. El càrrec de president, igual que el de cap d'Afers Estrangers (Catherine Ashton), era previst pel tractat de Lisboa (en vigor des de l'1 de desembre), i és considerat una nova passa en el procés d'unificació europea. Tot plegat, el mateix any que Europa ha commemorat el vintè aniversari de la caiguda del mur de Berlín, que va posar fi a la divisió del vell continent.\n2009: resum de l'any\nEspecials de la BBC, d'aquest 2009 i d'anys anteriors.\nAccés als canals d'economia, política i societat.\nL'any, en fotografies. The New York Times.\nEls mesos de gener i febrer del 1939, enguany ha fet setanta anys, vora mig milió de fugitius van haver de travessar el Pirineu català, en un dels èxodes més grans mai vists fins aleshores. Fugien, naturalment, de l'exèrcit franquista.\nMés commemoracions d'aquest 2009: quatre-cents anys de l'expulsió dels moriscs; tres-cents cinquanta del Tractat dels Pirineus i cent de la Setmana Tràgica.\n> Iran: una crisi que no s'ha acabat pas.\n> Angela Merkel: triomf d'un polític poc corrent.\n> Especial sobre la grip A (Generalitat de Catalunya).\n> 19 de juny: adéu a Vicenç Ferrer, l'intocable català.\nPreguntes i respostes sobre la grip A (Ministeri de Sanitat espanyol).\nResultats de la consulta sobre la independència, municipi per municipi.


Treballar de Funcionari → Oposicions estatals, autonòmiques i locals\nPreparar oposicions, una opció amb futur\nSetembre és un mes que ens fa reflexionar i replantejar-nos molts aspectes de la nostra vida. Ens marquem nous propòsits, determinem noves metes i objectius. Emprenem nous projectes que ens facin evolucionar tant personalment com professionalment. I dins d’aquest context, una opció que molts es proposen és la d’opositar a una ocupació pública per a treballar de funcionari. I més encara, amb la situació que ens precedeix, en la qual milers de persones han perdut la seva ocupació a causa de la crisi sanitària provocada per la Covid-19.\nHas començat setembre amb ganes de preparar una oposició per a obtenir estabilitat laboral? Et diem com és la millor opció per a tu.. Click To Tweet\nSetembre, un mes de nous projectes\nA poc a poc, ens anem acomiadant de l’estiu. Ens desprenem dels hàbits que no ens ajuden i tornem a la rutina amb força per a canviar tot allò que no ens agrada de la nostra vida, o bé per a aconseguir allò que no tenim. Com per exemple, una ocupació fixa, amb bona remuneració, horaris, i per a tota la vida.\nEl que suposa treballar de funcionari\nTreballar de funcionari és una excel·lent manera d’assegurar-te estabilitat laboral, econòmica i familiar. I encara que es tracta d’un procés complex i molt sacrificat, val la pena sense dubtar-ho.\nTranquil·litat, estabilitat i seguretat. Aquestes són els avantatges de treballar com a funcionari. Click To Tweet\nA més, existeixen milers de possibilitats depenent del teu perfil competencial, dels teus coneixements i aptituds, i dels teus gustos o preferències. Per això, a l’acadèmia d’oposicions Barcelona Practic volem facilitar-te el treball proporcionant-te un ventall de possibilitats en el que oposicions es refereix.\nOposicions per a l’Administració de l’Estat, Generalitat i Ajuntament de Barcelona\nEn primer lloc, les oposicions per a treballar de funcionari en l’AGE (Administració General de l’Estat) tant en l’àmbit estatal, com autonòmic i local. Són les opcions que engloben més opositors cada any. No sols pel temari assequible o pels requisits d’accés. També pel fet d’haver-hi un gran nombre de places ofertes any rere any. A continuació, aquestes són les opcions que pots començar a preparar-te.\nLes funcions són múltiples i molt dispars: tramitació d’expedients, atenció al ciutadà, gestió d’arxius i documentació, etc. (Punxa en l’enllaç per a consultar els requisits, el procés selectiu i el temari de cada oposició)\nAuxiliar Administratiu de l’Estat\nCos de Gestió de l’Administració Civil de l’Estat\nCos Superior d’Administració de la Generalitat\nGestió de l’Ajuntament de Barcelona\nAdministratiu de l’Ajuntament de Barcelona\nAuxiliar Administratiu Corporacions Locals de Catalunya\nOposicions en l’Administració de Justícia\nMolt similar a les oposicions d’administració anteriorment citades, existeixen les oposicions a l’administració, en aquest cas de Justícia. Les funcions són molt similars, però enfocades a les labors de manteniment i ordre dels jutjats: Realitzar notificacions i citacions, emplaçaments, requeriments, actuar com a agent de l’autoritat executant embargaments i llançaments, etc. (Punxa l’enllaç per a consultar els requisits, el procés selectiu i el temari de cada oposició).\nOposicions d’Institucions Penitenciàries\nD’altra banda, treballar de funcionari en centres penitenciaris és, sens dubte, tot un repte i una labor molt gratificant. Entre les tasques principals d’un ajudant, per exemple, es troben les de vigilància i custòdia dels presos, així com de vetllar per la conducta i disciplina d’aquests. A més, les funcions d’assessorar els presos i direcció del centre sobre la seva situació processal, penal i penitenciària, en el cas del Cos Superior de Juristes. I tasques d’integració social dels reclusos en el cas dels Psicòlegs. (Punxa l’enllaç per a consultar els requisits, el procés selectiu i el temari de cada oposició).\nAjudant d’Institucions Penitenciàries\nCos Superior d’Institucions Penitenciàries. Psicòlegs\nCos Superior d’Institucions Penitenciàries. Juristes\nMinisteri d’Hisenda Pública\nPerò si el que se’t dona bé són els números, els càlculs i les matemàtiques, aquestes opcions estan fetes a la teva mesura. En un càrrec del Ministeri d’Hisenda podràs realitzar des de gestions tributàries, recaptació i inspeccions, fins a autèntiques recerques per a detectar fraus i irregularitats tributàries. (Punxa l’enllaç per a consultar els requisits, el procés selectiu i el temari de cada oposició).\nAgent d’Hisenda Pública\nTècnic d’Hisenda Pública\nServeis Penitenciaris: Tècnic Especialista Generalitat de Catalunya\nServeis Penitenciaris: Auxiliar Tècnic Generalitat de Catalunya\nCos Superior d’Inspectors Tributaris de Catalunya\nTambé pots optar per treballar en un lloc del Ministeri de Cultura. Ja sigui en la secció de Museus, Biblioteques o Arxius. (Punxa l’enllaç per a consultar els requisits, el procés selectiu i el temari de cada oposició).\nAuxiliar d’Arxius, Biblioteques i Museus del Ministeri:\nOposicions de Forces i Cossos de Seguretat\nUna altra opció és treballar de funcionari en qualsevol de les Forces i Cossos de Seguretat de l’Estat. Requereix de molt d’esforç i preparació, sobretot físic, però també mental. Opositar a un d’aquests Cossos implica molta dedicació, motivació i vocació. Sigui el cos de Policia, Guàrdia Civil o Mossos, entre altres, t’encarregaràs de vetllar pel compliment de la llei i l’ordre públic. A més d’auxiliar i protegir als ciutadans que es trobin en situació de vulnerabilitat, entre moltes altres coses.\nEt ve de gust submergir-te en aquesta aventura? (Punxa l’enllaç per a consultar els requisits, el procés selectiu i el temari de cada oposició).\nEscala Executiva de Policia Nacional\nPolicia en Corporacions Locals de Catalunya\nOposicions per a treballar de funcionari en l’àmbit educatiu\nSi has estudiat per a exercir de Mestre, sens dubte aquestes són les opcions més adequades per a tu. (Punxa l’enllaç per a consultar els requisits, el procés selectiu i el temari de cada oposició).\nMestres d’Educació Infantil de la Generalitat\nMestres d’Educació Primària\nCos de Mestres de la Generalitat\nProfessors de Secundària. Especialitat Filosofia.\nOposicions de Sanitat i de l’Institut Català de la Salut\nD’altra banda, si el que realment t’apassiona és l’àmbit de la sanitat, tens diverses opcions on triar, dins de l’Institut Català de la Salut. (Punxa l’enllaç per a consultar els requisits, el procés selectiu i el temari de cada oposició).\nZelador de l’ICS\nTreballador Social de l’ICS\nAuxiliar d’Infermeria (TCAI)\nAltres oposicions de la Generalitat de Catalunya\nTreballador Social de la Generalitat\nAgent Rural de la Generalitat\nSubaltern de la Generalitat\nAltres oposicions de l’Ajuntament de Barcelona i Corporacions Locals\nSubaltern de l’Ajuntament de Barcelona\nSubaltern de Corporacions Locals de Catalunya\nOposicions a Correus\nFinalment, encara que no es tracta d’una oposició a l’ús per a treballar de funcionari de l’Estat, les oposicions de Correus també són una gran opció per a obtenir una ocupació fixa en una de les empreses estatals més importants d’Espanya. Així mateix, l’examen i temari són bastant assequibles. Informa’t aquí de tot el que necessites per a començar a preparar-te i participar en l’última convocatòria de 3.421 noves places. A més, pots triar entre els cossos de Repartiment, Agent/classificació i Atenció al client.\nVols informar-te més a fons sobre alguna d’aquestes oposicions? Emplena el formulari i t’ajudarem a resoldre els teus dubtes.


IB3 | La Policia local de Palma ha activat l’operació nigul per regular el trànsit i els aparcaments a Palma\nPortada > societat > La Policia local de Palma ha activat l’operació nigul per regular el trànsit i els aparcaments a Palma\nLa Policia local de Palma ha activat l’operació nigul per regular el trànsit i els aparcaments a Palma\nL'Ajuntament ha hissat la bandera vermella a totes les platges del municipi pel mal temps i la tempesta elèctrica\nA Palma, l’Ajuntament ha hissat la bandera vermella a totes les platges del municipi pel mal temps i la tempesta elèctrica. A més, també s’ha produït vessaments d’aigües brutes a dues platges i al Torrent Gros.\nLa pluja ha complicat molt la circulació a la capital balear. De fet, la Policia Local ha activat l’operació Nigul devers les 12.00 del migdia per regular el trànsit i els aparcaments al centre de la ciutat.\nAmb el cel tapat ja hi havia mitja dotzena de pàrquings complets. La circulació al passeig Marítim i a les avingudes ha estat lenta fins al migdia. La Policia ha desviat el trànsit del Parc de la Mar al del passeig de Mallorca i, tot just després, als aparcaments de les avingudes. L’accés a la façana marítima ha quedat col·lapsat.\nA més, l’Ajuntament de Palma ha hissat la bandera vermella a totes les platges del municipi. La platja de Can Pere Antoni s’ha hagut de tancar per vessament d’aigües brutes. Es demana precaució a la ciutadania.


La Viquipèdia en català busca un nou impuls ! directe!cat\nComunicació Última actualització Dimarts, 31 de gener de 2012 13:42 h\nUn acord entre l’Associació Amical Viquipèdia i la Plataforma per la llengua vol difondre la versió en llengua catalana\nLa Viquipèdia en català és una de les millors versions de l’enciclopèdia electrònica. Els articles en català estan valorats com els de millor qualitat i la nostra llengua ocupa la 13ª posició dins de l’enciclopèdia. Per tal de seguir difonent l’ús de la llengua catalana a la Viquipèdia, la Plataforma per la Llengua ha iniciat una col·laboració amb l’Associació Amical Viquipèdia. L’acord té per objectiu impulsar la versió en català i animar la ciutadania a llegir i escriure articles en la nostra llengua.\nAssociació Amical Viquipèdia, llengua, Plataforma per la Llengua, Viquipèdia\nEl català va ser la segona llengua que va aparèixer a la Viquipèdia, després de l'anglès. Actualment té més de 360.000 articles. Això significa que hi ha publicats més articles en català que en noruec i en suec, i gairebé el mateix nombre que en xinès.\nQui vulgui començar a escriure a la Viquipèdia i no sàpiga per on començar, es pot posar en contacte amb l'Associació Amical Viquipèdia enviant un correu-e a amical@wikimedia.cat, tot posant al títol: Vull començar a escriure a la Viquipèdia. Rebrà una resposta on se l'ajudarà a llençar-s'hi. Qui vulgui començar pel seu compte, a la mateixa Viquipèdia pot trobar-hi la informació que necessita a la pàgina d'ajuda.


Ford Mustang GT4, un pura sang de carreres\nFord presenta el flamant Mustang GT4, una bèstia salvatge pensada per competir\nFord Performance és la divisió esportiva de la marca nord-americana encarregada de preparar alguns dels vehicles de la marca i crear models de competició. En aquest cas Ford Performance ha presentat a Las Vegas el Ford Mustang GT4, un autèntic pura sang pensat per competir als campionats de GT4 d’arreu del planeta.\nEl Ford Mustang GT4 està alimentat per un motor V8 de 5’2 litres de cilindrada associat a una caixa de canvis automatitzada de doble embragatge fabricada per Hollinger que disposa de sis velocitats i lleves als volant. A més, l’edició més "Racing" del Mustang inclou pinces de fre Brembo de sis pistons, gàbia de protecció i un sistema de suspensió i amortidors específic.\nVista posterior del Mustang GT4 / Ford Performance\nAmb tot, el monstre de Ford no ho tindrà gens fàcil a Gt4, ja que se les veurà amb rivals com els Aston Martin Vantage GT4, els BMW M3 GT4, el McLaren 570S GT4, el Porsche Cayman GT4, el Lotus Evora GT4 o l'etern rival, el Chevrolet Camaro GT4.


Munté reivindica "el dret a una relació bilateral" per abordar el model de finançament de Catalunya,\nLa portaveu del Govern, Neus Munté, ha reivindicat que s'han guanyat el dret a mantenir una relació bilateral amb el Govern a l'hora d'abordar un nou model de finançament per a Catalunya i altres qüestions que puguin posar-se sobre la taula, "que no són poques ".\n"Reclamem, perquè creiem que ens hem guanyat el dret a fer-ho, una relació bilateral amb el Govern", ha assegurat, després de reiterar que el president de la Generalitat, Carles Puigdemont, no acudirà a la cimera de presidents autonòmics sobre finançament per considerar que no han de liderar des de Catalunya la modificació.\nDesprés d'apuntar que el model està "clarament caducat", ha lamentat que, tot i la decisió del Govern de no assistir, el president de la Xunta de Galícia, Alberto Núñez Feijóo, ja hagi sortit avisant que el nou sistema de finançament no ha de dissenyar-se per satisfer Catalunya.\nLa també consellera de Presidència ha confiat que la reunió entre el vicepresident de la Generalitat, Oriol Junqueras, i la seva homòloga al Govern, Soraya Saénz de Santamaría, es produeixi el més aviat possible per abordar els 46 punts que Puigdemont va lliurar al president Mariano Rajoy , entre d'altres qüestions.\nMunté assegura que Puigdemont i Junqueras tenen les mateixes agendes a l'hora d'interlocutar amb el Govern, i també ha destaca que des de la Generalitat parlen "amb tothom" després que el nou delegat del Govern a Catalunya, Enric Millo, hagi manifestat la seva voluntat de reunir-se amb el president català.\nMalgrat tot, Munté ha recalcat que la interlocució ha de produir-se "entre els dos presidents i els dos vicepresidents", els trobades estan pendents encara de concretar-se.


Club Atletisme Gavà: Els mites del Gavà (2)- Entrevista amb Mohamed Zarhouni\nEls mites del Gavà (2)- Entrevista amb Mohamed Zarhouni\nDiuen que un somriure pot contagiar, i això mateix es pot afirmar quan observem el Mohamed Zarhouni (Talandaud Beni Ahmed, Marroc, 1995) i les seves ganes de viure. Perquè aquest atleta marroquí ha tornat a la Bòbila després de cinc anys. Aquí va créixer i es va fer com a persona i esportista. Aquí va dir un dia quan encara era un marrec: Carai, si puc arribar a ser gran!\nEl Mohamed va tornar a la Bòbila\nQuan vas arribar al CAG?\nVaig arribar amb 13 anys. Recordo que vaig provar en una cursa escolar, no et sabria dir el nom, i que la vaig guanyar. Aquella victòria em va animar a fer atletisme, vaig fer-ne més i les guanyava, i em vaig decidir a deixar el futbol sala per passar-me a la pista i lluitar per dedicar-me d'una manera més professional, i per sort poc a poc ho he aconseguit.\nQuins records tens de l'inici?\nRecordo que m'entrenava el Miguel (Redondo), i em feia saltar a la sorra, llençar el martell, la javelina... vaja, ho vaig provar tot. Un bon dia vaig veure que un altre entrenador, el David (Parrón) estava preparant un grup de nanos, entre ells el Marc Alcalà. Els veia fer sèries llargues, suaven de debò. Em vaig apuntar amb ells i poc a poc vaig anar millorant. Després del David va arribar el Sergi (Sierra) i amb ell vaig aconseguir el meu somni de ser campió de Catalunya. I després de tot, mira on he arribat ara!\nAlguna tonteria recordo de petit, venia aquí a 'fer xivarri', em posava a jugar amb els companys, de fet, el primer dia que vaig arribar al club, em vaig posar a córrer amb els nois que entrenava el Miguel, sense preguntar qui eren, perquè m'agrada apropar-me a la gent. Era bastant 'capsigrany' en aquest aspecte, havia de 'donar la nota'. No m'ho prenia molt seriosament, com fan els nens en aquella època, però mira, un bon dia vaig començar a guanyar campionats i em vaig dir: 'Carai, que divertit això de ser el primer, hauré nascut per ser bo!' (riu)\nCom vas marxar del CAG?\nSi no m'equivoco, vaig marxar als 17 anys, després de rebre una oferta del FC Barcelona. Ells m'havien vist córrer, i em van trucar per animar-me a entrenar amb el grup. Em van dir que em posarien més fort i que podria optar a campionats més importants, i em vaig animar molt.\nAllà vas descobrir què era el que t'agradava més... Ets més de pista o de Cros?\nA mi m'agrada tot, en general, però se'm dona millor el Cros. Abans només corria en pista, i guanyava sovint, però prefereixo el camp o la terra. Recordo que un dia vaig anar a Sants, al parc del Mercat Nou a córrer una cursa popular i vaig veure atletes del Cornellà o de L'Hospitalet que tiraven més que jo. Allà es quan vaig veure que per fer un bon Cros havia de posar-me seriós.\nEl Moha assegut a les grades de la Bòbila\nEn tot cas, tornar a la Bòbila et deu portar bones sensacions...\nI tant, la Bòbila m'encanta, normalment si pogués entrenar aquí, vindria més sovint, quan no puc anar a la pista del Prat. El que faig es marxar pels parcs a fer uns kilòmetres, però si em deixessin vindria de bon gust aquí, perquè em porta bons records i m'hi sento com a casa\nSuposo que mantens contacte amb els companys del CAG...\nClar, clar, amb alguns d'ells. Parlo molt amb el Marc (Masip), amb l'Irving, amb la Laura i el Miguel Redondo, la Marta Castillejo, que entrenava amb mi l'any passat i ara està aquí amb el Sergi...em porto molt bé amb tots realment, els millors anys d'adolescent els vaig passar aquí!\nI tothom diu de tu que ets una persona molt alegre...!\nSí, realment m'encanta parlar amb la gent, trobo una falta de respecte veure algú que conec i no saludar-lo, em semblaria malament, a més és gent que m'ha ajudat molt.\nT'ha canviat molt passar d'un club com el CAG a ser atleta professional al Barça?\nNo, no m'ha canviat molt, he intentat ser senzill com sempre i de fet m'he sorprès a mi mateix, pensava que em podria canviar però segueixo sent la persona familiar i propera de sempre.\nDesprés d'aquest Europeu de Samorin, tens en ment alguna competició més?\nBé, tinc present una Copa d'Europa, on van normalment sis atletes espanyols, i espero entrar en aquest grup i poder guanyar com l'any passat, m'agradaria estar-hi per poder revalidar el títol.\nI un cop acabis de competir, et veus sent entrenador?\nSegur! M'encantaria, la veritat, és una cosa que m'agradaria fer, un cop deixi de competir professionalment, malgrat que espero que quedi molt, però un cop finalitzada aquesta etapa estaria bé entrenar a nens, al Gavà o al FCB. Poder ensenyar a petits que em superin seria el millor!\nUna mica complicat, però...\nNo home no! (Torna a riure), jo tampoc pensava que podria arribar tan lluny! Segur que molts nens tenen el potencial per fer-ho, qui sap.\nPer tant, t'agradaria tornar al CAG més endavant?\nDoncs sí, aquesta sempre serà casa meva i m'agradaria tornar tots els favors entrenant a un grup, perquè no. No obstant, encara queda molt.\nQuè ha significat l'atletisme per tu?\nJo estic malalt per l'atletisme, m'he enamorat! Va ser un amor a primera vista, no em podia creure que em podria agradar tant! Pensava que era un joc de nens, però ara no puc ni parar d'entrenar, inclòs quan em toca descansar, no et sabria explicar-t'ho. Jo penso que es superior a mi, em té lligat, podria fer el que volgués amb mi, em té totalment boig.\nPer tant, no el deixaràs mai?\nRenoi, no ho se! Quan sigui gran, ens jubilem... potser sí, però tan debò mai ens féssim grans! Siguem sempre com ara, i puguem fer carreres tota la vida.\nQuè els hi explicaries als nens del CAG que fan atletisme perquè els hi agradés tant com a tu?\nEls hi diria que a l'inici no s'ho prenguin seriosament. Molts nois, cap als 16 anys, és quan milloren. Jo quan vaig començar no pensava en ser gran, amb el temps millores i no t'has de bloquejar. Quan vas veient que evoluciones, tu mateix decideixes què fer en aquest món, però de moment, els nanos han de gaudir, com jo vaig fer aquí durant molts anys!\nEtiquetes: Absolut, Club, Cros, Entrevista, Federats, Pista Publicat per Club Atletisme gavà


La gira de presentació del nou disc arrencarà el 8 de novembre a l’Apolo de Barcelona i passarà per València, Manresa, Galiza, Mallorca, Madrid, Euskal Herria i Alemanya en aquesta primera tongada de directes: entrades ja a la venda!\nEl disc ‘Amb l’esperança entre les dents’ serà a les millors botigues el 22 de setembre però la precomanda ja és disponible: fes-te amb el disc o la samarreta exclusiva abans que ningú i aprofita’t dels extres exclusius!\n‘Amb l’esperança entre les dents’ – NOU DISC EL 22S!\nL’artista valencià Xavi Sarrià torna a la càrrega aquesta tardor amb un nou disc titulat ‘Amb l’esperança entre les dents’ després de l’aturada indefinida de la que fou la seva banda, Obrint Pas, el passat maig de 2014. El disc veurà la llum el proper 22 de setembre i conté 13 noves cançons on trobem un Xavi Sarrià que manté intacta la seva capacitat única per combinar emotivitat, compromís i personalitat a l’hora de composar cançons que, indefectiblement, es converteixen en himnes intergeneracionals i populars.\nEncarrega ‘Amb l’esperança entre les dents’ ara i el 22 de setembre el tens a casa!\nPosem en marxa la pre-comanda del nou disc de Xavi Sarrià a través de la nostra botiga online. Encarrega ara ‘Amb l’esperança entre les dents’ i el rebràs a casa abans que ningú! Inclou descàrrega del disc en WAV i una làmina del projecte! També pots fer-te amb el ‘pack samarreta’ que, a més dels extres anteriors, inclou una samarreta exclusiva per aquest llançament!\nVideoclip del single ja disponible!\nL’artista valencià publica avui divendres 15 de setembre el videoclip del single homònim d’avançament del disc, un disc en el qual Xavi Sarrià no renuncia a la tradició musical amb la que Obrint Pas conqueriren el món (el reggae, l’ska i la música tradicional combinada amb tocs de hardcore i rock són ben patents a un bon grapat de hits del disc), però el so de l’artista el 2017 ens mostra apunts de maduresa i nous horitzons.\nGira de presentació al novembre... entrades anticipades ja a la venda!\nAvui també s’ha fet pública la seva tornada als escenaris al capdavant d'una potent banda elèctrica per presentar el nou treball amb un espectacle que començarà a girar a partir de novembre. La gira passarà per Barcelona, València, Manresa, Galiza, Mallorca, Madrid, Euskal Herria, Tavernes de la Valldigna i Alemanya en una primera tongada de presentacions ja confirmades i amb les entrades anticipades també disponibles.\nEl 22 de setembre el disc a casa teva per 12€ a la botiga online de Propaganda pel fet!\nDimecres 8 de novembre · Sala Apolo · Barcelona\nDivendres 10 de novembre · Sala Repvúblicca · València


Presentació – L’Antoni Escriu\nLlengua, medicina i altres ciències afins\n24 d'abril de 2022 26 d'abril de 2022 Antoni Maroto Comunicació mèdica\nEm dic Antoni Chaim Maroto, treballo com a comunicador especialitzat en medicina i ciències afins i vull fer servir aquesta primera publicació per presentar-me i que em conegueu millor:\nCom que ja fa temps que em dedico a la creació de contingut en anglès i en castellà, he decidit que ja era hora de fer-ho en català.\nDe fet, l’any passat vaig crear un blog per escriure en català. Malauradament, el sistema va restar desactivar durant mesos a causa d’un atac informàtic. I encara no he pogut recuperar l’accés, per la qual cosa he triat començar de nou en aquesta plataforma.\nLa meva carrera professional va començar l’any 2004. A més, treballo com a autònom des que vaig llicenciar-me en Traducció i Interpretació per la Universitat Autònoma de Barcelona el 2010.\nL’any 2016 vaig marxar de Catalunya per a anar a viure als Estats Units. Des d’aleshores, m’he especialitzat en redacció i traducció mèdica.\nMÉS: Qui sóc?\nEl meu objectiu és garantir que la informació destinada a clients, empreses, pacients i professionals dels sectors sanitari i farmacèutic sigui accessible, clara i inclusiva.\nEn l’actualitat, sóc ciutadà estatunidenc i resideixo a Salt Lake City (Utah), però no oblidaré mai les meves arrels catalanes. Tot i que aquí faig feina majoritàriament en anglès i castellà, estic disponible per a col·laborar amb projectes de redacció i traducció al català com a comunicador especialitzat en medicina i ciències afins.\nAmb mi, us podríeu estalviar temps. A l’hora d’anar a casa després d’un dia de feina a Catalunya, jo encara tindria tot el dia per treballar en encàrrecs i tenir-los enllestits l’endemà, gràcies a la diferència horària.\nSi voleu posar-vos en contacte amb mi, envieu-me un correu electrònic.\nCom abreujar els noms dels idiomes?\nDia Mundial de Conscienciació sobre l’Accessibilitat\nTipus de redacció mèdica\nMes de conscienciació de la salut mental: L’ansietat


Estudiants visitants - Facultat de Dret - Universitat de Barcelona\nPrograma d’Introducció al Dret Espanyol per a alumnes estrangers\nLa Universitat de Barcelona rep, cada curs acadèmic, una gran quantitat d’estudiants procedents d’altres universitats que volen fer una estada temporal a la nostra institució. En aquesta pàgina, trobaràs informació útil si et planteges cursar estudis a la Facultat de Dret mitjançant programes d’intercanvi acadèmic internacional.\nVolem agrair-te que hagis escollit la UB per cursar part dels estudis i esperem que hi passis una estada molt positiva i agradable.\nEn el web de l’Oficina de Mobilitat i Programes Internacionals de la Universitat de Barcelona pots trobar tota la informació sobre com fer la sol·licitud, registre de dades, tràmits i documents que es requereixen per fer una estada temporal de mobilitat a la UB. Si ja t’has decidit, ves a la pàgina d'estades temporals:\nLa Facultat de Dret ofereix la possibilitat de participar en programes d'intercanvi durant els diferents ensenyaments i cursos.\nDins el marc del Programa Erasmus+, per convenis específics i generals de cooperació o per sol·licitud individual es pot accedir als ensenyaments oficials vinculats a la Facultat de Dret:\nCurs d'introducció al dret espanyol:\nLa Facultat ofereix un Programa d’introducció al dret espanyol per a alumnes estrangers que expedeix certificats oficials de la Facultat de Dret. És un programa pensat per als alumnes d’intercanvi que ens visiten i que, tot i tenir estudis jurídics, no coneixen el dret espanyol.\nABANS DE VENIR A LA UB\nInformació necessària que cal que tinguis en compte per preparar l'estada a Barcelona:\nAllotjament: la Universitat de Barcelona no gestiona directament l'allotjament dels visitants; tot i això, col·labora amb una xarxa d’organitzacions, com ara els col·legis majors o el BCU (Barcelona Centre Universitari), que disposen d’una àmplia i diversa oferta d’allotjament, en alguns casos especialment orientada als estudiants internacionals que fan estades temporals de recerca o d’estudis a la nostra institució.\nLa Universitat de Barcelona posa a la teva disposició una sèrie de serveis universitaris per fer que la teva estada al nostre centre sigui més enriquidora. Amb el carnet d’estudiant en règim temporal, pots beneficiar-te de molts serveis en les mateixes condicions que la resta d’estudiants de la UB i d’altres que són específics per als estudiants internacionals.\nEspais i equipaments de la Facultat (aula d’informàtica, biblioteca, llibreria, menjador, copisteria, etc.)\nUsos lingüístics de la UB\nMinisteri d'Educació, Cultura i Esport (MECD)\nEN ARRIBAR A LA UB\nHas de formalitzar l’arribada a la UB dirigint-te a l'Oficina de Relacions Internacionals de la Facultat.\nPer obtenir el carnet que t’acredita com a estudiant en règim temporal a la UB i matricular-te de les assignatures escollides has de presentar la documentació següent:\nDocument que acredita que estàs acceptat per fer una estada temporal a la Facultat de Dret.\nAssegurança mèdica que cobreixi tota l’estada a la UB (targeta sanitària).\nUna fotografia de mida carnet.